จับพ่อ-ลูกมะกัน ช่วยอดีตผู้บริหารนิสสันหลบหนี
เจ้าหน้าที่สหรัฐฯ จับกุมนายไมเคิล เทย์เลอร์ วัย 59 ปี อดีตหน่วยรบพิเศษกรีนเบอเรต์ของกองทัพสหรัฐฯ และเป็นผู้ชำนาญการด้านการรักษาความปลอดภัยส่วนบุคคล พร้อมนายปีเตอร์ เทย์เลอร์ ลูกชายวัย 27 ปี ที่เมืองฮาร์วาร์ด รัฐแมสซาชูเสตต์ ของสหรัฐฯ เมื่อ 22 พ.ค. ตามหมายจับของทางการญี่ปุ่นที่ออกเมื่อเดือน ม.ค.นี้ และนายจอร์จ-อ็องตวน ซาเย็ค บุคคลที่ 3 ด้วย ในข้อหาช่วยเหลือในการหลบหนีออกนอกประเทศญี่ปุ่นของนายคาร์ลอส กอส์น อดีตผู้บริหารบริษัทนิสสัน เมื่อวันที่ 29 ธ.ค.ปีกลาย ด้วยการซุกซ่อนในกล่องจัดเก็บอุปกรณ์ดนตรีขึ้นเครื่องบินส่วนตัวไปเลบานอน ประเทศบ้านเกิดของกอส์น ทั้งที่ได้รับการประกันตัวระหว่างดำเนินคดีข้อหาปกปิดทรัพย์สิน ละเมิดความไว้วางใจร้ายแรง และพฤติกรรมไม่เหมาะสมกับกองทุนของบริษัท ซึ่งกอส์นปฏิเสธทุกข้อกล่าวหาทั้งนี้ ฝ่ายอัยการขอให้ศาลฝากขังทั้งคู่ด้วยเกรงว่าจะหลบหนีออกนอกประเทศ เพราะเจ้าหน้าที่รู้ว่านายปีเตอร์จองตั๋วเครื่องบินเที่ยวบินเมืองบอสตันไปยังกรุงเบรุตของเลบานอนในวันที่ถูกจับกุม ขณะที่ทางการญี่ปุ่นจะเร่งยื่นคำร้องอย่างเป็นทางการขอส่งตัวทั้งสองกลับไปดำเนินคดีโดยเร็วที่สุด ส่วนช่วงเดือนนี้ อัยการตุรกีก็เตรียมไต่สวนพิจารณาความผิดกับบุคคล 7 ราย รวมกัปตัน 4 คนที่ช่วยนายกอส์นหลบหนีผ่านเข้านครอิสตันบูลไปยังกรุงเบรุต.
เจ้าหน้าที่สหรัฐฯ จับกุมนายไมเคิล เทย์เลอร์ วัย 59 ปี อดีตหน่วยรบพิเศษกรีนเบอเรต์ของกองทัพสหรัฐฯ และเป็นผู้ชำนาญการด้านการรักษาความปลอดภัยส่วนบุคคล
นิสสัน,ผู้บริหารนิสสัน,อดีตผู้บริหารนิสสัน,หนีออกนอกประเทศ,อดีตหน่วยรบพิเศษกรีนเบอเรต์,ไมเคิล เทย์เลอร์,ข่าววันนี้